Source: http://www.szcoportal.sk/33/komentar-k-zdph-5-registracia-zahranicnych-osob-uniqueidmRRWSbk196FPkyDafLfWAE1d2WUUfDAbU4h0spOYal9QrWINmfQIeQ/
Timestamp: 2018-04-24 03:32:46+00:00
Document Index: 7814096

Matched Legal Cases: ['§ 5', '§ 5', '§ 5', '§ 47', '§ 48', '§ 69', '§ 13', '§ 7', '§ 7', '§ 69', '§ 69', '§ 69', '§ 45', '§ 16', '§ 68', '§ 5', '§ 5']

Komentár k ZDPH § 5 Registrácia zahraničných osôb | SZČO online
Komentár k ZDPH § 5 Registrácia zahraničných osôb
2.1.2018, Ing. Ivana Glazelová, Zdroj: Verlag Dashöfer
2.2 Komentár k ZDPH § 5 Registrácia zahraničných osôb
(1) Zdaniteľná osoba, ktorá nemá v tuzemsku sídlo, miesto podnikania, prevádzkareň, bydlisko alebo sa v tuzemsku obvykle nezdržiava (ďalej len zahraničná osoba ), je povinná podať žiadosť o registráciu pre daň Daňovému úradu Bratislava pred začatím vykonávania činnosti, ktorá je predmetom dane okrem dovozu tovaru. Žiadosť o registráciu pre daň nie je povinná podať zahraničná osoba, ak dodáva len
a)	prepravné služby a s nimi súvisiace doplnkové služby, ktoré sú oslobodené od dane podľa § 47 ods. 6, 8, 10 a 12 a § 48 ods. 8,
b)	služby a tovar a osobou povinnou platiť daň je príjemca (§ 69 ods. 2 až 4),
c)	tovar podľa § 13 ods. 1 písm. e) a f) a osobou povinnou platiť daň je platiteľ alebo osoba registrovaná pre daň podľa § 7 alebo § 7a (§ 69 ods. 9),
d)	tovar z tuzemska do iného členského štátu, ktorý bol dovezený z tretieho štátu, a zahraničná osoba bola zastúpená daňovým zástupcom podľa § 69a, alebo ak dodáva tovar z tuzemska do iného členského štátu alebo tretieho štátu, ktorý bol nadobudnutý v tuzemsku z iného členského štátu, a zahraničná osoba bola zastúpená daňovým zástupcom podľa § 69aa,
e)	tovar v rámci trojstranného obchodu podľa § 45, na ktorom je zúčastnená ako prvý odberateľ,
f)	služby podľa § 16 ods. 14 a je identifikovaná pre uplatňovanie osobitnej úpravy pre tieto služby v inom členskom štáte alebo uplatňuje osobitnú úpravu podľa § 68a.
(2) Daňový úrad Bratislava je povinný zahraničnú osobu podľa odseku 1 registrovať pre daň, vydať jej osvedčenie o registrácii pre daň a prideliť jej identifikačné číslo pre daň bezodkladne, najneskôr do siedmich dní odo dňa doručenia žiadosti o registráciu pre daň. Dňom uvedeným v osvedčení o registrácii pre daň sa zahraničná osoba stáva platiteľom; tento deň nesmie byť neskorší ako 31. deň po doručení žiadosti o registráciu pre daň.
V určitých prípadoch, ktoré sú vymenované v § 5 ods. 1 písm. a) až f) zákona o DPH, sa zahraničná osoba nemusí registrovať pre DPH aj napriek tomu, že v tuzemsku uskutoční zdaniteľný obchod, ktorý je predmetom DPH v Slovenskej republike.
V § 5…